
JAVNI POZIV ZA IZRAŽAVANJE INTERESA

Bosna i Hercegovina dobila je zajam za finansiranje od Svjetske banke za troškove Projekta unapređenja geoprostorne infrastrukture i procjene vrijednosti nekretnina (Projekt GIVE) i namjerava da iskoristi dio ovog kredita za plaćanja po ugovoru za pružanje konsultantskih usluga za angažman Individualnih konsultanata u sljedećim Općinskim sudovima u Federaciji BiH (FBiH):  

	Privremeni zemljišnoknjižni asistenti na poslovima ažuriranja i zamjene i/ili uspostave zemljišnih knjiga u:

	1
	Općinski sud u Travniku
	2 (dva) izvršitelja

	2
	Općinski sud u Kaknju
	1 (jedan) izvršitelj

	3
	Općinski sud u Tešnju
	2 (dva) izvršitelja

	4
	Općinski sud u Širokom Brijegu
	3 (tri) izvršitelja

	5
	Općinski sud u Ljubuškom
	3 (tri) izvršitelja

	6
	Općinski sud u Kalesiji
	2 (dva) izvršitelja

	7
	Općinski sud u Tuzli
	1 (jedan) izvršitelj

	8
	Općinski sud u Tomislavgradu
	3 (tri) izvršitelja

	9
	Općinski sud u Sanskom Mostu
	1 (jedan) izvršitelj

	10
	Općinski sud u Sanskom Mostu (Ključ)
	1 (jedan) izvršitelj

	11
	Općinski sud u Zenici
	1 (jedan) izvršitelj

	12    
	Općinski sud u Cazinu
	2 (dva) izvršitelja

	13
	Općinski sud u Živinicama
	3 (tri) izvršitelja

	14
	Općinski sud u Velikoj Kladuši
	2 (dva) izvršitelja


Federalna uprava za geodetske i imovinsko-pravne poslove i Jedinica za provedbu Projekta GIVE ovim putem pozivaju sve kvalificirane i zainteresirane Individualne konsultante da izraze svoj interes za pružanje usluga za gore navedene pozicije. 
Opis projektnog  zadatka:

Individualni konsultant će na poziciji privremenog asistenta raditi na poslovima ažuriranja i sistematske uspostave i/ili zamjene zemljišnih knjiga prema podacima nove izmjere u zemljišnoknjižnim uredima i izdvojenim organizacijskim jedinicama navedenih općinskih sudova.

Potrebne kvalifikacije:

· Pravni fakultet VSS - VII stupanj ili visoko obrazovanje prvog, drugog ili trećeg ciklusa po Bolonjskom sustavu školovanja sa najmanje 180 ECTS bodova;
· Poznavanje rada sa MS Office programima;
· Najmanje 1 (jedna) godina radnog iskustva na poslovima sa visokom stručnom spremom;
· Znanje iz oblasti zemljišnoknjižnog prava koje se primjenjuje u FBiH.
Poželjno je da Individualni konsultant u vrijeme prijavljivanja na oglas posjeduje uvjerenje o položenom ispitu općeg znanja, stručnom ili pravosudnom ispitu izdato od nadležne institucije u F BiH, ali nije eliminatorno.  
Zainteresirani su obvezni uz potpisanu prijavu sa kratkim životopisom, sa adresom i obvezno naznačenom e-mail adresom da dostave tražene dokumente: 
· univerzitetsku diplomu Pravnog fakulteta – VII stupanj, ili visoko obrazovanje prvog, drugog ili trećeg ciklusa po Bolonjskom sustavu školovanja sa najmanje 180 ECTS bodova, te dodatak diplomi/diploma supplement, ako je stečena po bolonjskom sustavu studiranja; ili uvjerenje o diplomiranju koje nije starije više od godinu dana od dana sticanja tražene stručne spreme; 
· Potvrde ili uvjerenja poslodavca ili poslodavaca kojim se nedvosmisleno dokazuje koje je poslove obavljao i u kojem razdoblju ili Uvjerenje o o radnom stažu iz Zavoda za penziono/mirovinsko i invalidsko osiguranje (listing), uz obavezno dostavljanje potvrde koja razjašnjava šifre zanimanja iz uvjerenja (listinga),
· Pismo preporuke ili druga slična isprava se uzima u obzir kada sadrži sve elemente potvrde ili uvjerenja; 
· Uvjerenje/Potvrde/Certifikati o položenom kursu ili edukaciji izdate od strane institucija koje se bave obukom za rad na računaru ili uvjerenje o prijepisu ocjena izdato od strane visokoškolske ustanove. 
Zainteresirani Individualni konsultanti su dužni da dostave dokumentaciju (originale ili ovjerene kopije) kojom potvrđuju da ispunjavaju potrebne kvalifikacije navedene u ovom Pozivu za izražavanje interesa.
Odabir Individualnih konsultanata će se izvršiti putem pismenog i usmenog dijela testiranja, a testiranje će se provesti u navedenim općinskim sudovima u skladu sa Uputstvom za testiranje i odabir kandidata za radno mjesto „Privremeni asistent na poslovima ažuriranja i zamjene/uspostave zemljišnih knjiga“ u zemljišnoknjižnim uredima Općinskih sudova Federacije BiH“. Pismeni i usmeni dio testiranja sadržavat će pitanja iz oblasti Zakona o zemljišnim knjigama (SN FBiH br. 58/02, 19/03, 54/04 i 32/19 – Presuda Ustavnog suda F BiH, br. U-22/16 i 61/22), Zakona o stvarnim pravima (SN FBiH br. 66/13, 100/13 i 32/19 – Odluka US) i Pravilnika o postupanju u zemljišnoknjižnim stvarima (SN FBiH, br. 5/03, 10/07, 80/11, 6/22 i 101/23).
Nepotpune (prijave bez adrese i kontakt informacija, bez priloženih dokaza o traženim kvalifikacijama), neblagovremene i neuredne prijave neće se uzimati u razmatranje.

Očekivani početak rada u općinskim sudovima je 01.01.2027. godine, a tačan datum ovisit će od datuma završetka procedure. Rok završetka angažmana ovisit će od broja zaprimljenih prijavnih listova u općinskom sudu. Rad će se odvijati u navedenim zemljišnoknjižnim uredima i izdvojenim organizacijskim jedinicama, a sukladno standardnom radnom vremenu općinskog suda. 
Privremeni zemljišnoknjižni asistenti će biti odabrani u skladu s procedurama Svjetske banke, objavljenim u priručniku “Pravilnik o nabavkama za zajmoprimce IPF“, rujan 2023, revidiran veljača 2025. i rujan 2025. godine („Pravilnik“). Zainteresiranima se skreće pažnja na paragraf 3.14, 3.16 i 3.17 Svjetske banke „Pravilnika“ u kojem se utvrđuje politika Svjetske banke o sukobu interesa.
Izrazi interesovanja moraju biti dostavljeni najkasnije 15 dana od dana objave ovog oglasa u dnevnim novinama, na adrese općinskih sudova koje su navedene na njihovim zvaničnim web stranicama u kojima zainteresirani kandidati apliciraju za oglašavanu poziciju. Krajnji rok za dostavljanje prijava je 27.11.2026. godine. 
Za sve dodatne informacije možete se obratiti i na sljedeću adresu: Federalna uprava za geodetske i imovinsko-pravne poslove, Projekt GIVE, Hamdije Kreševljakovića 96, 71000 Sarajevo, Bosna i Hercegovina, Tel: + 387 33 586-063, E-mail: give_procurement@fgu.com.ba .

